《经浯溪读元结大唐中兴颂》
明代·李昌祺

平生念浯溪，镌镵有遗迹。扬舲溯湘水，登临暂来即。

穹崖倚层云，奇险自天辟。漫叟词既严，颜公笔无敌。

鬼神屡呵护，风雨长洗涤。忠槩俨尚存，冰衔犹可识。

端容敛襟读，感慨重心戚。谁画灵武谋，大物取何亟。

唏嗟中兴业，谅重君子惜。逡巡解舟去，回顾三叹息。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。